OpenLLM-France/wikimedia huggingface dataset:
# Ikasbide Ikastola (Donostia)

Ikasbide Ikastola Donostiako Amara auzoko ikastetxe publiko bat da. Haur Hezkuntza eta Lehen Hezkuntza eskaintzen ditu. Haren hizkuntza eredua D da. Egun, Loiolako Erriberak auzoan dago.

## Sorrera eta historia

1960an Donostiako Amarako guraso talde batek beren seme-alabei euskal irakaskuntza eskaini nahian eta garai hartako egoerari aurre egiteko, euskaraz irakasten zuen eskola bat sortu zuten: Amarako Ikastola. Hasierako egoitza Olazabal kalean zegoen (Santo Tomas Lizeoko geletan); ondoren, 1965-1966an Baleazaleen kaleko pisu batera pasa ziren eta 1966-1967an, Felipe IV.a hiribideko geletara.
1967an Ikasbide ikastola bihurtu zen eta egun Ikasbide Kultur Elkartearen lokaletan hartu zuen ostatu. Hasieratik bertatik, garai hartako ikastolen mugimenduarekin bat etorri zen, horrek zekarren Pedagogi Berrikuntzarekin bat eginez.
1979an, Lehen Hezkuntzakoak Txuri Urdin Izotz Jauregiko gela batzuetara pasa behar izan ziren. 1984-1985 ikasturtean, berriz, taldeak gehitzen joan zirenez, gela aurreprefabrikatuetan ere eskolak ematen hasi ziren. 1985ean Udaletxeak Amezketa plazako eraikina utzi zienean, Haur Hezkuntzakoak bertara joan ziren.
Une horretan, Isabel II.eko lokalak hutsik geratu zirela aprobetxatuz, hainbat gurasok Ikasbide Kultur Elkartea sortu zuten, auzoan ere euskara eta Euskal kultura sustatzeko asmoz.
1989an "Alkano" izeneko eraikinera joan ziren (Zorroagan), Gurutze Gorriarekin negoziatu ondoren.
Hasiera batean, Ikasbidek, ikastolen federazioen babespean, zegozkion guraso eta irakasleen ordezkarien batzordeekin ikastola pribatu gisa funtzionatu zuen eta Arantzazuko Ama, Orixe, Zurriola eta Jakintza ikastolekin batera, Barandiaran Lizeoa sortu zuten, beren proiektuari Bigarren Hezkuntzan jarraipena emateko.
1993an, Euskal Eskola Publikoaren legeari buruzko hausnarketa eta erabaki beharra etorri zen eta Ikasbide Ikastola sare publikora pasa zen.
2011-2012 ikasturtean eraikin berria inauguratu zen, Loiolako Erribera auzo berrian.
Ikastetxearen historiaren ondorio da gurasoek zeresan handia izatea kudeaketan eta urte horietan guztietan komunitatearekin erakutsi duen konpromisoa, auzoko zenbait erakunderekin harreman zuzena izanik eta Amaran antolatu diren euskal kultur girotze ekimenak eta ekintza kultural askoren hedatzaile eta antolatzaile izanik.

## Erreferentziak

* ↑ «Hezkuntza Eskaintza» www.ikasbideikastola.hezkuntza.net (Noiz kontsultatua: 2020-04-28).
* ↑ «Ikasbide ikastola. Donostia - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-04-28).
* ↑ «Historia» www.ikasbideikastola.hezkuntza.net (Noiz kontsultatua: 2020-04-28).
* ↑ (Gaztelaniaz) «Los 50 años de la ikastola Ikasbide» El Diario Vasco 2017-02-03 (Noiz kontsultatua: 2020-04-28).

## Kanpo estekak

* Datuak: Q92280527
# Crocodile Dundee II

Crocodile Dundee II 1988ko John Cornell estatubatuar zinema zuzendariaren ekintza eta abenturazko filma bat da. Paul Hogan, Linda Kozlowski eta John Meillon aktoreek antzeztu zuten.
1986ko Crocodile Dundee filma arrakastatsuaren jarraipena da, 2001an Crocodile Dundee in Los Angeles jarraipena izan zuelarik, denak ere Paul Hogan australiar aktoreak antzeztutako Crocodile Dundee australiar krokodrilo-ehiztari patxadatsu, lotsagabe eta jatorraren pertsonaian oinarrituak daude.
Filmak arrakasta handia izan zuen, diru etekinei dagokionez 1988ko Paramount Pictures ekoiztetxearen bigarren filmerik arrakastatsuena eta ikusiena izan zelarik, lehenbizikoa Eddie Murphyk antzeztutako Coming to America komedia izan zelarik.

## Argumentua

Oharra: Atal honek istorio osoa edo amaiera argitzen du.
Michael J. 'Krokodilo' Dundee (Paul Hogan) australiar krokodrilo-ehiztaria eta Sue Charlton (Linda Kozlowski) estatubatuar kazetari ederra New York hiriko etxebizitza batean bikote gisa bizitzen jarri dira, Crocodile Dundee hiriko bizimodura egokitzen eta lan bat topatzen saiatzen ari delarik.
Egoera hau Rico (Hechter Ubarry) droga-trafikatzaileak Sue bahitzen duenean guztiz aldatuko da, droga-trafikatzaileak hilketa bati lotarazten duten argazki batzuk berreskuratu nahi baititu. Mickek Leroy (Charles S. Dutton) adiskidea eta tabernan ezagutuko dituen punky talde baten laguntzaz nola edo hala Sue droga-trafikatzailearen etxaldetik erreskatatzea lortuko du, baina oraindik haren eta bere morroien jomugan daudenez biak Australiako Ipar Lurraldera lekualdatuko dira, Mickek bertako txoko ezkutuenak ere ongi ezagutzeaz gain bertan bere ehiztari trebeziak erakusteko leku egokia baita, baita Rico eta bere morroiak bertaratzen diren unean haiei aurre egiteko ongi prestatuta egongo diren lekua eres.

## Aktoreak

* Paul Hogan: Michael J. 'Kokrodilo' Dundee
* Linda Kozlowski: Sue Charlton
* John Meillon: Walter Reilly
* Hechter Ubarry: Rico
* Juan Fernández: Miguel
* Charles S. Dutton: Leroy
* Kenneth Welsh: Brannigan
* Stephen Root: DEAko agentea
* Dennis Boutsikaris: Bob Tanner
* Ernie Dingo: Charlie
* Steve Rackman: Donk
* Gerry Skilton: Nugget
* Gus Mercurio: Frank
* Susie Essman: gidari gogotsua
* Colin Quinn: etxaldeko zaindaria
* Luis Guzman: Jose
* Alec Wilson: Denning
* Jim Holt: Erskine
* Bill Sandy: Teddy
* Alfred Coolwell: australiar aborigena

## Kanpo estekak

* Crocodile Dundee II filmaren IMDBko fitxa irakurgai (Ingelesez)
* Crocodile Dundee II filmaren trailer edo iragarkia ikusgai. Youtube.com (Ingelesez)
* Datuak: Q1140745
# Trading Places

Trading Places, 1983ko John Landis estatubatuar zinema zuzendariaren komedia film bat da. Dan Aykroyd, Eddie Murphy, Ralph Bellamy, Don Ameche, Denholm Elliott eta Jamie Lee Curtis aktoreek antzeztu zuten. Soinu banda Elmer Bernstein musikagileak konposatu zuen.
Mark Twain idazlearen The Prince and the Pauper (Printzea eta Txiroa) kontakizun laburraren eragina edo egokitzapen modernoa dela ere esan izan da.

## Argumentua

Oharra: Atal honek istorio osoa edo amaiera argitzen du.
AEB, Filadelfia. Randolph (Ralph Bellamy) eta Mortimer Duke (Don Ameche) negoziogizon adinduek giza naturari buruzko bi tesi edo pentsakera ezberdinak dituzte: batentzat, gizakien izaera berezkoa eta genetikaren araberakoa den bitartean, bestearentzat heziketa eta maila sozialaren araberakoa da. Eztabaida hori kitatu eta beren teoriak egiaztatzeko asmoz apustua egin, eta sozialki elkarren artean muturrean bizi diren bi pertsonen patuak aldatu eta zer jazotzen zaien ikusiko dute: Louis Winthorpe III (Dan Aykroyd) aberats ongi hezitu ustehandia eta Billy Ray Valentine (Eddie Murphy) kaleko etxegabe behartsu lotsagabearen bizitzak elkartrukatuko dituzte.

## Aktoreak

* Dan Aykroyd: Louis Winthorpe III
* Eddie Murphy: Billy Ray Valentine
* Ralph Bellamy: Randolph Duke
* Don Ameche: Mortimer Duke
* Denholm Elliott: Coleman
* Jamie Lee Curtis: Ophelia
* Kristin Holby: Penelope Witherspoon
* Paul Gleason: Clarence Beeks
* Robert Curtis Brown: Todd
* Nicholas Guest: Harry
* John Bedford Lloyd: Andrew
* James Belushi: Harvey
* Frank Oz: Polizia ustela
* Richard Hunt: Wilson
* Alfred Drake: Burtsako lehendakaria
* Maurice Copeland: Nekazaritza idazkaria

## Bitxikeriak

Film honetako Randolph Duke (Ralph Bellamy) eta Mortimer Duke (Don Ameche) pertsonaia aberatsak 1988an John Landisek zuzendutako Coming to America filmean berriz ere aktore berdinek antzeztuta agertu ziren, baina hartan umore ukitua emanez kaleko bi etxegabe dira, gainera film honetan etxegabearen papera antzezten duen Eddie Murphy aktoreak Zamundako printze aberatsaren papera eginez Randolph eta Mortimerri diru kopuru itzela oparitzen die, honela hiru aktoreek antzezten dituzten maila sozial ezberdinetako pertsonaien bidez bi filmeen arteko lotura umoretsu eta ironikoa egiten da.

## Kanpo estekak

* IMDBko fitxa irakurgai (Ingelesez)
* Datuak: Q504151
# After Hours (filma)

After Hours (euskaraz Ordu Txikiak), 1985eko Martin Scorsese estatubatuar zinema zuzendariaren komedia beltz film bat da. Rosanna Arquette, Verna Bloom, Thomas Chong, Griffin Dunne, Linda Fiorentino, Teri Garr, John Heard, Richard Cheech Marin eta Catherine O'Hara aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York. Lan egun luze eta aspergarri bat amaitu ondoren, Paul Hackett, (Griffin Dunne) informatika konpainia bateko konputagailu programatzaile bakartu bat hiriko Soho eremuko auzo okerrenetako batean gertaera sail bitxi baten lekuko izango da. Bertan, gau luze eta amaigabe bat biziko du...

## Aktoreak

* Griffin Dunne: Paul Hackett
* Rosanna Arquette: Marcy Franklin
* Teri Garr: Julie
* John Heard: Tom Schorr
* Catherine O'Hara: Gail
* Linda Fiorentino: Kiki Bridges
* Verna Bloom: June
* Tommy Chong: Pepe
* Cheech Marin: Neil
* Will Patton: Horst
* Clarence Felder: Club Berlingo atezaina
* Dick Miller: Pete, afariko zerbitzaria
* Bronson Pinchot: Lloyd
* Martin Scorsese: Club Berlin argiztapen teknikaria
* Victor Argo: Afariko kutxazaina
* Larry Block: Taxi gidaria
* Rocco Sisto: Kafetegiko kutxazaina

## Kanpo estekak

* IMDBko fitxa irakurgai (Ingelesez)
* Datuak: Q846209
# Eraser (filma)

Eraser (euskaraz Ezabatzailea) 1996ko Chuck Russell estatubatuar zinema zuzendariak zuzendutako akziozko thriller film bat da. Arnold Schwarzenegger, James Coburn, Robert Pastorelli, James Caan eta Vanessa L. Williams aktoreek antzeztu zuten.
1997ko Soinu edizio onenaren Oscar Sariaren izendapena jaso zuen (Alan Robert Murray eta Bub Asman).

## Argumentua

Oharra: Atal honek istorio osoa edo amaiera argitzen du.
John Kruger (Arnold Schwarzenegger), ezizenez Eraser, Lekukoen Babes Programa Federaleko ofizial nabarmen bat da. Oraingoan erronka profesional handi bati aurre egin beharko dio: Lee Cullen (Vanessa L. Williams) lekukoari nortasun berri bat ematea. Neska gazte honek AEBetako politika eta armagintza industriako pertsonaia nabarmenak sarturik dauden konspirazio bat topatu du, horregatik berau hil nahiko dute, eta Eraserrek hori eragotzi beharko du.

## Aktoreak

* Arnold Schwarzenegger: John "Eraser" Kruger, AEBetako marshalla
* James Caan: Marshal Robert DeGuerin, AEBetako marshalla
* Vanessa L. Williams: Lee Cullen
* James Coburn: Arthur Beller, WITSECeko buruzagia
* Robert Pastorelli: Johnny Casteleone
* James Cromwell: William Donohue, Cyrez Konpainiaren Nazioarteko presidenteordea eta Cullenen nagusia
* Danny Nucci: Monroe, WITSECeko ordezkaria
* Andy Romano: Daniel Harper, AEBetako Defentsa Saileko azpidazkaria
* Joe Viterelli: Tony Bi-Behatz
* Olek Krupa: Sergei Ivanovich Petrovsky
* Gerry Becker: Morehart
* Nick Chinlund: Calderon agentea
* Michael Papajohn: Schiff agentea
* K. Todd Freeman: Dutton agentea
* Mark Rolston: J. Scar
* John Slattery: Corman agentea
* Robert Miranda: Frediano
* Roma Maffia: Claire Isaacs
* Tony Longo: Mike Txiki
* John Snyder: Sal
* Rick Batalla: Kevin, tabernaria
* Skipp Sudduth: Zaintza komandantea
* Sven-Ole Thorsen: Petrofskyren zaindarietako bat
* Denis Forest: Cyrez konpainiako sistemaren administratzailea
* Patrick Kilpatrick: James Haggerty, Cyrez Security konpainiako buruzagia

## Kanpo estekak

* Eraser filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q370326
# Fort Apache, The Bronx

Fort Apache, The Bronx (euskaraz Fort Apache, Bronx) 1981eko Daniel Petrie estatubatuar zinema zuzendariaren polizia filma bat da. Bertan, Paul Newman, Ed Asner, Ken Wahl, Danny Aiello, Rachel Ticotin, Kathleen Beller, Pam Grier, Clifford David eta Miguel Piñero aktoreek antzeztu zuten.
Izenburuak ongi adierazten gisa, filma New York hiriko Bronx auzoan girotua dago.

## Argumentua

Bronx barrutiko auzo arriskutsuen bihotz-bihotzean komisaldegi bat dago, hartatik kanpo liskar, lapurreta, hilketa, droga-trafikoa, bortxaketa eta istuliz beteriko hiri eremua dago. Aldiz, komisaldegiaren barnean ustelkeria eta indiferentzia nagusi dira, polizia ofizial bakoitzak bere betebeharra burutzeko ahal duena egiten duelarik. Ofizial haietako bat Murphy (Paul Newman) agentea da, jada eskarmentu handia duen kaleetan zaildutako polizia.

## Iruditegia

* Filma hau girotu zen benetazko komisaldegia 2007an.

## Aktoreak

* Paul Newman: Murphy
* Ed Asner: Connolly
* Ken Wahl: Corelli
* Danny Aiello: Morgan
* Rachel Ticotin: Isabella
* Pam Grier: Charlotte
* Kathleen Beller: Theresa
* Tito Goya: Jumper / Detektibea
* Miguel Piñero: Hernando
* Jaime Tirelli: Jose
* Lance Guecia: Track star
* Rony Clanton: as agent for hookers
* Clifford David: Dacey
* Sully Boyar: Dugan
* Michael Higgins: Heffernan
* Rik Colitti: Pantuzzi
* Irving Metzman: Applebaum
* Frank Adu: Clendennon
* John Aquino: Finley
* Norman Matlock: Lincoln
* John Ring: Donohue
* Tony DiBenedetto: Moran

## Kanpo estekak

* Fort Apache, The Bronx filmaren IMDBko fitxa irakurgai (Ingelesez)
* Fort Apache, The Bronx filmaren trailer edo iragarkia ikusgai. Youtube.com (Ingelesez)
* Datuak: Q760926
# The Warriors (filma)

The Warriors (euskaraz Gerlariak) 1979ko Walter Hill estatubatuar zinema zuzendariak zuzendutako ekintza eta thriller film bat da. Sol Yurick idazlearen izenburu berdineko eleberrian oinarritua dago, eta hau era berean, Xenofonte greziar historialariaren Anabasia idazlan klasikoan.
Michael Beck, David Harris, James Remar, Thomas Waites, Dorsey Wright, Brian Tyler eta Deborah Van Valkenburg aktoreek antzeztu zuten.
Denboraren poderioz, kultuzko filma bilakatu da, eta beregan oinarritutako komikiak nahiz bideo-jokoa ere argitaratu dira.

## Argumentua

Oharra: Atal honek istorio osoa edo amaiera argitzen du.
1970eko hamarkadaren bigarren erdia, New York. Hiriko kale zuloetan itzelezko gudua jazotzera doa.
Gaueko gudarosteek, kale talde ezberdinetako 100.000 kideez osatuak, hiriko polizia kopuru osoa laukoizten dute. Kalte talde boteretsuena den Gramercy Riffs taldeko Cyrus (Roger Hill) buruak gainontzeko hiriko talde guztiak Van Cortlandt parkean bildu eta hiria bereganatzea proposatuko die, talde gehienek proposamena txalotu ko dute, baina desados dagoen Rogues taldeko Luthe (David Patrick Kelly) buruzagiak Cyrus tiroz hilko du.
Bidegabeki, Lutherrek bere hilketaren errudun Warriors talde arerioaren kideak egingo ditu, eta haien buru den Cleo (Dorsey Wright) kolpeka hilko du.
Ondorioz, Warriors taldearen Swan (Michael Beck) buruzagi berriak taldearen ardura hartuko du.
Warriors taldeko kideek hiriaren iparraldean dagoen eta taldeen arteko bilera burutu den Bronx auzotik beren eremua den hegoaldeko Coney Island auzorako oinezko 48 kilometroko itzulerako bideari ekin beharko diote, saiakera horretan eta hiri ohianeko beste talde etsaien eremuak zeharkatzen dituzten bitartean, beren biziraupenarengatik borrokatu eta leialtasunaren esanahia zein den ikasteko astia izango dute.

## Aktoreak

* Michael Beck ... Swan
* James Remar .... Ajax
* Dorsey Wright ... Cleon
* Brian Tyler ... Snow
* David Harris ... Cochise
* Tom McKitterick ... Cowboy
* Marcelino Sánchez ... Rembrandt
* Terry Michos ... Vermin
* Thomas G. Waites ... Fox
* Deborah Van Valkenburgh ... Mercy
* Roger Hill ... Cyrus
* David Patrick Kelly ... Luther
* Lynne Thigpen ... D.J.
* Ginny Ortiz ... Dendako neska
* Mercedes Ruehl ... Emakumezko polizia
* John Snyder ... Gasolindegiko gizona

## Kanpo estekak

* IMDBko fitxa irakurgai (Ingelesez)
* Datuak: Q1122971
* Multimedia: The Warriors (film) / Q1122971
# Nona Sobo

Mariona Soley Bosch, ezagunagoa Nona Sobo izenez (Thailandia, 2000ko martxoaren 2a) Kataluniako aktorea eta modeloa da, Bartzelonan, Caldas de Montbuyn bizi izan dena.

## Bizitza

Thailandian jaio zen eta, Caldas de Montbuiko familia batek adoptatu zuen, Vallés Oriental eskualdean, Bartzelonatik hurbil, eta Katalunian hasi zen modelo lanetan.

### Aktore ibilbidea

Bereziki ezaguna egin zen Telecincok eta Netflixek 2022an emititu zuten nazioarteko arrakasta izan zuen Entrevías telesailean egindako lanarengatik. Madrilgo Entrevías auzoan kokatuta zegoen telesaila.
Paper nagusietako bat izan zuen: Irene, Tirsoren biloba (Jose Coronadok antzeztua) eta Nelson pertsonaiaren neska-laguna (Felipe Londoño aktore kolonbiar gazteak antzeztua).

## Filmografia

| Urtea | Izenburua | Pertsonaia | Kredituak |
| 2022 - 2024 | Entrevías | Irene Sánchez Abantos | Banaketa nagusia; 26 atal |
| 2023 | Bienvenidos al Edén | Som Sisuk | Banaketa nagusia (2. denboraldia); 8 atal |

## Erreferentziak

* 1 2 Álvarez, Inés. (2022-04-09). «¿Quién es Nona Sobo, la 'nieta' oriental de José Coronado en 'Entrevías'?» elperiodico.
* ↑ Fern, Por Belén Alonso y Fotos:. (2022-04-13). «Nona Sobo habla del éxito de su serie 'Entrevías', de Coronado y de su novio» Diez Minutos.
* ↑ «‘Entrevías’ : Nona Sobo, la fille du quartier qui est devenue actrice après une visite au supermarché» Divertissement News Day FR 2022-05-31.
* ↑ Pascal. (2022-05-23). «Netflix : le polar Entrevias a-t-il tout d’un chef d’œuvre? - Mediacritik» https://www.mediacritik.com/.
* ↑ «Qui est Nona Sobo: l’actrice qui brille dans Entrevías et rejoint un autre succès de Netflix» Reviews News - Actualité High-tech, hardware, consoles, jeux vidéo et divertissement 2022-05-31.
* ↑ Pascal. (2022-05-23). «Netflix : le polar Entrevias a-t-il tout d’un chef d’œuvre? - Mediacritik» https://www.mediacritik.com.
* ↑ José coronado : "Entrevias est une série accrocheuse par son réalisme." - La Montée Ibérique. 2022-05-18.
* ↑ ««Entrevías»: c’est quoi cette série espagnole vue comme la «révélation de l’année», qui cartonne en ce moment sur Netflix? (vidéo)» sudinfo.be avec Ciné-Télé-Revue 2022-05-29.

## Kanpo estekak

* Datuak: Q110914595
# Gorrebusto

Gorrebusto (ofizialki Barriobusto / Gorrebusto) Arabako Oion udalerriko herrietako bat da. Oiondik 10 km-ra kokatuta dago.
Buenpajera errekak zeharkatzen du herria.

## Historia

1196an Barriobusto Gorrebusto izeneko herrixka zen. Urte horretan Nafarroako Antso Azkarrak Labrazari eman zion Foruan. 1601ean 7 lagun baino ez ziren bizi. XIX. mendean, Gorrebusto Labrazatik independizatu zen. Gaur egun, 1977ko martxoaz geroztik Gorrebusto eta Labraza udalerriak Oiongo udalerrian sartu ziren eta administrazio batzar bihurtu ziren.

## Demografia

* Gorrebustoko biztanleria

## Komunikazioak

Gorrebusto ondorengo errepideekin komunikatuta dago:
* A-3226
* A-3230
* A-4212

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 8 | Logroño (geltokia) | Logroño (Portales) • Oion (industrialdea) • Oion • Moreda Araba • Labraza • Gorrebusto • Ekora • Binasperi • Lantziego • Kripan • Bilar | Guardia |

## Festak

* San Isidro Nekazariaren eguna - maiatzaren 15ean.
* San Fausto erromeria, Bujandara igoera - maiatzean
* Esker Oneko jaiak - irailaren hasieran.
* Santa Barbara jaiak - abenduaren 4an.

## Ondasun nabarmenak

* San Millan eliza: 1801 eta 1806 bitartean eraikia. Nabe bakarrekoa da eta dorrea karratu-formaduna da.

## Ikus, gainera

* Arabako Errioxako kuadrilla

## Kanpo estekak

* (Gaztelaniaz) Barriobusto-Gorrebusto
* Datuak: Q2885645
* Multimedia: Barriobusto/Gorrebusto / Q2885645
# Baroja (Urizaharra)

    Artikulu hau Arabako herriari buruzkoa da; beste esanahietarako, ikus «Baroja».
Baroja Arabako Urizaharra udalerriko herrietako bat da.

## Demografia

* Barojako biztanleria

## Garraioa

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 20 | Urizaharra Armentia T. Trebiñu | Faidu • Pipaon • Lotza • Montoria • Pagoeta • Moraza • Baroja • Taravero • Sanmartinzar • Arana | Urizaharra Armentia T. Trebiñu |

## Ondasun nabarmenak

* San Martin eliza

## Bitxikeriak

Pío Baroja idazlearen familia bertakoa zen, jatorriz. Haien abizena "Martínez de Baroja" izan zen 400 urtez.

## Erreferentziak

* ↑ Baroja, P. (1953): El País Vasco, Destino, Bartzelona. ISBN: 9788481364668

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Arabako Mendialdeko kuadrilla

## Kanpo estekak

* Datuak: Q2884739
* Multimedia: Baroja / Q2884739
# Faidu (Urizaharra)

    Artikulu hau Urizaharrako herriari buruzkoa da; beste esanahietarako, ikus «Faidu (argipena)».
Faidu (gaztelaniaz Faido) Arabako Urizaharra udalerriko herrietako bat da, Trebiñurekin mugan.

## Geografia

679 metroko garaieran kokaturik dago.

## Historia

1025ko CSM dokumentuan eta lehenengo aldiz historian Paldu izenarekin agertzen da.
Geroago, Faydo izenarekin ikusi daiteke 1907tik 1909ra bitarteko urteen "Revista de Archivos..."en kopiatutako 1257ko agiri batean.
Ondoren, 1926an argitaratutako Landazuriren "Historia Civil de Álava" liburuko lehenengo liburukiaren 73. orrialdean aipaturiko 1258ko dokumentu batean Faidu bezala izendatzen da herria.
Segidan, "Fábrica de Añastro" izeneko liburuan aipaturiko beste 1560ko dokumentu batean Faidu moduan azaltzen da ere.
Era berean, 1565ko "Fábrica de Lagrán" liburuan Faydu bezala agertzen da izendaturik.

## Banaketa administratiboa

Faidu, Urizaharra udalerrian dagoen kontzejuetako bat da.

## Demografia

* Faiduko biztanleria
2022ko urtarrilaren 1eko erroldaren arabera, Faidu herriak 20 biztanle zituen.
2023ko urtarrilaren 1eko Eustateko datuen arabera, 18 biztanle horietatik, 7 gizonezko eta 11 emakumezko ziren. Adin taldeei dagokionez, biztanleriaren %44,4a 0 eta 19 urte bitartean zuen, %38,9a 20 eta 64 urte bitartean zuen eta azkenik %16,7a 65 urte baino gehiago zuen.

## Garraioa

Eskualdeko Garraioa sareak 2 linea ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 16 | Armentia T. Trebiñu | Arluzea • Markiz • Saseta • Urarte • Paritza • Lañu • Albaita • Fuidio • Faidu • Mesantza • Samiano • San Martin Galbarin • Torre • Argote • Axarte • Agilu • Marauri • Ogeta • Saratsu • Pedruzo • San Vicentejo • Imiruri • Uzkio | Armentia T. Trebiñu⁠ |
| 20 | Urizaharra Armentia T. Trebiñu | Faidu • Pipaon • Lotza • Montoria • Pagoeta • Moraza • Baroja • Taravero • Sanmartinzar • Arana | Urizaharra Armentia T. Trebiñu |

## Ondasun nabarmenak

* Haitzeko Andre Mariaren eliza
* San Migel eliza

## Bitxikeriak

Suitzako Ticino kantoian Faido izeneko beste herri bat dago.

## Erreferentziak

* 1 2 3 «Arabako Toki Erakundeak» Arabako Foru Aldundia (Noiz kontsultatua: 2023-11-04).
* ↑ «Paldu» Auñamendi Eusko Ikaskuntza (Noiz kontsultatua: 2023-11-04).
* ↑ «Faido» Auñamendi Eusko Ikaskuntza (Noiz kontsultatua: 2023-11-04).
* 1 2 «Faidu» Auñamendi Eusko Ikaskuntza (Noiz kontsultatua: 2023-11-04).
* ↑ «Faydu» Auñamendi Eusko Ikaskuntza (Noiz kontsultatua: 2023-11-04).
* ↑ (Gaztelaniaz) «Población por entidades de población de Álava, según sexo, grupos de edad y nacionalidad.» Eustat (Noiz kontsultatua: 2023-11-04).

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Arabako Mendialdeko kuadrilla

## Kanpo estekak

* Datuak: Q22981913
* Multimedia: Faido, Álava-Araba / Q22981913